Уилям Карлос Уилямс
Сюзън

Превод от английски: Николай Кънчев, 1993

chitanka.info

Братко Пол! погледай!

— но той тича

не в посока към прозореца

Луната!

Чух вика и си помислих:

там какво ли се е случило?

Това е просто Сюзън,

разговаря си с луната!

С два юмрука вика на прозореца:

Пол! Пол!

— говори си с луната

вика и размахва два юмрука

на прозореца си!

Братко Пол! Луната!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.